L'Autoritat Independent de Responsabilitat Fiscal (AIReF) ratifica la bona evolució financera de Gandia
19 setembre 2024

## L'Autoritat Independent de Responsabilitat Fiscal (AIReF) ratifica la bona evolució financera de Gandia19 setembre 2024Última actualització: 19 setembre 2024

![](../gestion/img/744913792d3b093351e38a405cafa774bc1a8c111f564c12dcd616e198395c8f.jpg)  
  

El regidor delegat d'Hisenda de l'Ajuntament de Gandia, Salvador Gregori, ha valorat aquest matí el darrer informe publicat per l'AIReF, l'Autoritat Independent de Responsabilitat Fiscal, que té com a objecte vetllar per la sostenibilitat de les finances públiques.  
  
L'edil ha remarcat que el document retira Gandia dels municipis classificats dins de la categoria d'"especial vigilància". Una decisió que ha qualificat de molt important, ja que ratifica l'evolució financera positiva de l'Ajuntament de Gandia.  
  
Gregori ha recordat que en els darrers nou anys, l'actual govern ha aconseguit baixar dos esglaons en la valoració de risc financer. "_El 2015 la valoració era de risc 'crític'. El 2018 ens van qualificar de de 'risc molt alt', mentre que el 2021 ja apareixíem com a risc simplement 'alt'_", ha afirmat el responsable de la Hisenda municipal, qui ha avançat que "_quan acabe 2024 és molt probable que passem a situació de risc 'moderat' gràcies a la bona gestió que s'ha realitzat_".  
  
Aquesta reducció, segons ha destacat el regidor, ve avalada pels indicadors econòmics positius que reflecteixen que el nombre d'afiliats a la Seguretat Social arriba a les 23.784 persones (major xifra dels darrers quinze anys) o que el Període Mitjà de Pagament a Proveïdors de l'Ajuntament de Gandia se situa actualment en catorze dies. Paral·lelament, el deute municipal s'ha reduït en 93 milions d'euros des del 2015, fet que implica una reducció del 27%.  
  
"_Tot i això no ens conformem. Tenim un rumb traçat i sabem perfectament què hem de fer per continuar al camí de la millora econòmica i de la generació d'oportunitats_", va acabar Gregori.

[Twittear](https://twitter.com/share)